钦定古今图书集成/明伦汇编/氏族典/第557卷 > 《廖用贤尚友录》 > 司马直
## 钦定古今图书集成/明伦汇编/氏族典/第557卷 > 《廖用贤尚友录》 > 司马直

按《后汉书宦者传》：张让等说帝迁除，皆责助军修宫
钱。时钜鹿太守司马直新除，以有清名，减责三百万。
直被诏怅然曰：“为民父母，而割剥百姓，以称时求，吾
不忍也。”辞疾不听，行至孟津，上书极陈当世之失，古
今祸败之戒，即吞药自杀。书奏，帝为暂绝修宫钱。